Mocove cesty a krize
Beriem Biseptol a moze sa brat aj Movalis a Novalgin spolu ci muze byt nejaky odstup.Biseptol beriem rano 2 tabletky a vecer  tiez 2 tabletky
Dobrý deň,
ďakujeme za Vašu otázku.
Medzi liekom Biseptol a Movalis bola pozorovaná interakcia, čiže vzájomné ovplyvnenie účinku liečiv. V prípade, že predpisujúci lekár bol informovaný o užívanom lieku, zvážil túto interakciu a prispôsobil nastavenej terapii dávkovanie. Pokiaľ však liek predpisoval lekár, ktorý nemal informácie o ostatných užívaných liekoch, je potrebné upovedomiť lekára o danej skutočnosti.
Liek Movalis patrí medzi nesteroidné protizápalové lieky, používa sa na zmiernenie bolesti a zápalu svalov, kĺbov. Liek Novalgin sa používa na zníženie horúčky a tlmenie bolesti. V prípade silnej pretrvávajúcej bolesti môžete užiť tieto dva lieky s odstupom 12 hodín (polčas vylučovania Movalisu je až 20 hodín). Vzhľadom však na to, že výdaj liekov je viazaný na lekársky predpis, o ich súčasnom užívaní musí rozhodnúť lekár.
Prajem pekný zvyšok dňa.
S pozdravom
Mgr. Emma Halás Haluščíková